A 2008-as futamot kihagyta, de 2009-ben Stéphane Sarrazain-el és Franck Montagny-val újra a Peugeot-val indult és ismét 2. lett összetettben. A 2010-es versenyen kiesett, ugyancsak a Peugeot színeiben versenyezve. 2011-ben már megszokott módon maradt a francia gyártónál, Simon Pagenaud és Pedro Lamy társaként. Ám ismét meg kellett elégednie az összetett 2. pozícióval. 2016-ban a GTE Pro osztályban állt rajthoz egy legendás Ford GT-vel, Joey Hand és Dirk Müller oldalán. Összetettben 18., míg kategóriájában 1. lett. 2017-et kihagyta a Daytonai 24 órás miatt, de 2018-ban újra a mezőny tagja volt ugyanúgy ezzel a gárdával és felállással és a verseny végén a 3., dobogós helyen végzett a GTE Pro-ban. Mivel a 2018–19-es WEC szuper-szezon eseménye volt a legendás viadal, ezért először a történelem során egy szezonon belül két 24 órást is rendeztek. Az egyben szezonzáró második 24 óráson kizárták a csapatot és a triót a verseny végeredményéből, mert több üzemanyagot használtak a megengedettnél.